open-index/open-wikipedia-markdown huggingface dataset:
Antti Vierma

**Antti Timonpoika Vierma** (Entinen nimi **Anton Timofeijevich Tihanov/Tihanoff**; 7. joulukuuta 1883 Uhtua – joulukuu 1942 Mieslahti) oli karjalainen maanviljelijä ja poliitikko, joka toimi Vienan Karjalan väliaikaisen hallituksen johtajana 21. heinäkuuta 1919 – 21. maaliskuuta 1920. Vierma lähetti useita kirjeitä Suomeen pyytäen tukea alivarustetuille metsäsisseille ja väliaikaiselle hallitukselle. Hän toimi maanviljelijänä loppuelämänsä lähdettyään Karjalan väliaikaisesta hallituksesta 21. maaliskuuta 1920.

## Perhe
Vierman isä oli kauppias Timo (Timofei) Ivaninpoika Tihanov ja hänen äitinsä oli Brita Kajsa Erik-Andersdotter Tihanova.

Vierman puoliso oli Outi (Jeudokia) Ivanintytär Tihanova, heillä oli yhteensä neljä lasta: Sakari Vierma (s. 5.9.1913), Pekka Vierma (s. 6.7.1915), Simo Vierma ja yksi tuntematon.

## Nuoruus
Vierman isä oli kiertokauppias Ruotsin Lapissa. Vierma kävi neljä luokkaa venäläisessä koulussa, Uhtuan kirkonkylässä. Hän työskenteli metsätyöjohtajana vuosina 1902 – 1919 ja urakoitsijana monelle puutavaraliikkeelle ennen Itäkarjalaisten kansannousua.

## Lähteet
Aleksi Hautala

**Aleksi Hautala** (s. 11. syyskuuta 1998 Liminka)  on suomalainen pesäpalloilija. Hautala edustaa Ykköspesiksessä pelaavaa Simon Kiriä.

Hautala debytoi kasvattiseuransa Kempeleen Kirin edustusjoukkueessa kaudella 2017, KeKin tippuessta Ykköspesikseen kaudeksi 2018. Hautala siirtyi Kempeleestä Simossa pelaavaan Simon Kiriin vuonna 2019.

## Lähteet
Jiří Ticháček

**Jiří Ticháček** voi tarkoittaa seuraavia henkilöitä:

*Jiří Ticháček, tšekkiläinen jääkiekkoilija
*Jiří Ticháček, tšekkoslovakialainen suunnistaja
Otamusjoki

**Otamusjoki** on Pirkanmaalla Sastamalan Salmella sijaitseva 550 metriä pitkä joki , joka laskee Tupurlanjärvestä Kuloveden Piikkilänjärveen ja muodostaa 44 kilometriä pitkästä pääuomasta sen alajuoksun osuuden.

## Yleistä
Otamusjoki on lyhyt ja tulkinnasta riippuen, joko Saikkalanjoen valuma-alueen laskujoki Kuloveteen, tai Kulovedessä sijaitseva lahden sisäinen kapea salmi. Tyrvään vesivoimalaitoksen valmistuttua ja kun Rautavesi-Kulovesi-vesialtaan täyttö tuli vuonna 1957 päätökseensä, on vesistön vedenpintaa säännöstelty välillä 56,75–57,65 metriä mpy. Kuloveden vedenpinta on siitä asti ollut yläpuolisessa Tupurlanjärvessä ja alapuolisessa Kuloveden Piikkilänjärvessä samalla tasolla. Vesialueet ovat siten teknisesti samaa järviallasta.

Otamusjoen pohjoisrannat ovat paikoin jyrkänteisiä eteenkin Helaakallion ja Ristivuoren kohdilla. Pohjoisrannikolla peltomaat ulottuvat aivan joen jyrkille rannoille asti. Eteläpuolella peltoja on vähän. Salmista tulee yhdystie 2505, joka ylittää Otamusjoen siltaa pitkin ja jatkaa sitten Karkkuun asti. Joen rannassa on kuusi vapaa-ajan asuntoa ja sillan vieressä kahvilarakennus (Otamuskahvila), jolla on joessa laituri. Joen leveys vaihtelee 15–120 metriä. Läheisyydessä on vierailijoille tarkoitettu lyhyt viitoitettu patikkareitti.

## Historiaa
Otamusjokea kutsuttiin aiemmin nimellä Salminjoki. Paikan erikoisesta lisänimestä Eräportti on kirjoitettu enemmän. Esimerkiksi Jouko Saikkala pohti vuonna 1939, että se tarkoittaisi joko ainoastaan Otamusjoen kohtaa tai ehkä koko Saikkalanjoen vesireittiä.

Otamusjoki 2.JPG|Näkymä Pilkkilänjärven suuntaan.
Otamusilta 1 - panoramio.jpg|Otamusjoen silta


## Saikkalanjoen valuma-alue

Otamusjoen silta on Saikkalanjoen valuma-alueen&nbsp;(vesistöaluetunnus&nbsp;35.16) alaraja, jossa toisen jakovaiheen vesistöalue vaihtuu Kuloveden alueeseen&nbsp;(35.13). Kummatkin vesistöalueet kuuluvat Kokemäenjoen vesistössä (35) Kokemäenjoen alueeseen&nbsp;(35.1). Saikkalanjoen valuma-alueen pinta-ala on 261,50&nbsp;neliökilometriä ja sen järvisyys on 3,44&nbsp;%. Saikkalanjoki laskee ensin Tupurlanjärveen, josta Otamusjoki alkaa. Molemmat joet kuuluvat valuma-alueensa pääuomaan. Ylempänä Saikkalanjoessa on joen arvioitu keskivirtaama (MQ) noin 2,2 kuutiometriä sekunnissa . Lyhyt Loilanoja laskee joen etelärantaan.

## Huomioita

## Lähteet

## Aiheesta muualla
SA-5 (Apollo)

**SA-5** (myös **Apollo SA-5 Test Flight**) oli Nasan Apollo-ohjelman Saturn I -kantoraketin toisen vaiheen ensimmäinen koelento. Se laukaistiin 29. tammikuuta 1964 kello 11.25 UTC Floridan Cape Canaveral Air Force Stationin laukaisualusta Launch Complex 37B:stä. Lennosta tehtiin yli 11 000 eri mittausta. SA-5 oli myös ensimmäinen Saturn I -kantoraketin sekä Apollo-ohjelma lento, joka pääsi Maan kiertoradalle. SA-5:n oli tarkoitus laukaista 27. tammikuuta 1964, mutta laukaisu siirrettiin 29:een tammikuuta. 29. tammikuuta 1964 raketin laukaisua lykättiin 73 minuuttia johtuen ongelmista radiotaajuuksilla.

## Kuvia

Tiedosto:Saturn SA5 on launch pad.jpg|SA-5 laukaisualustalla
Tiedosto:Saturn SA-5.jpg|SA-5:n laukaisu kuvattuna laukaisutornista.
Tiedosto:Saturn BlockII IU mockup.jpg|Saturn I:n ohjausjärjestelmät SA-5 -lennolla.
Tiedosto:Seamans, von Braun and President Kennedy at Cape Canaveral - GPN-2000-001843.jpg|Vasemmalta oikealle: Robert Seamans, Wernher von Braun ja John F. Kennedy SA-5 -lennon Saturn I:n kaksivaiheisen version pienoismallin vieressä Cape Canaveralissa, Floridassa 16. marraskuuta 1963, kuusi päivää ennen John F. Kennedyn salamurhaa.


## Lähteet
Jääkiekon Suomensarja 1948–1949

**Kaudella 1949 Jääkiekon Suomensarjassa** pelattiin yhdeksän joukkueen yksinkertainen sarja, jonka kolme parasta nousi SM-sarjaan. Sarjassa pelasivat edellisen vuoden mestaruussarjasta pudonneet turkulaiset TPS ja ÅIFK. Sarjanousijoita olivat HPK Hämeenlinnasta, PS-44 Valkeakoskelta ja RPL Riihimäeltä. 

## Sarjataulukko

## Lähteet
William Leuchtenburg

**William Edward Leuchtenburg** (28. syyskuuta 1922 New York – 28. tammikuuta 2025) oli yhdysvaltalainen historioitsija, tietokirjailija ja professori. Hänet tunnettiin maansa johtavana Franklin D. Roosevelt -asiantuntijana. Tietokirjailijana hän kirjoitti yli 70 vuoden ajan Yhdysvaltain presidenteistä ja sai Bancroft-palkinnon teoksestaan *Franklin D. Roosevelt and the New Deal* (1963). Hän toimi asiantuntijana useissa Ken Burnsin dokumenttielokuvissa yli 40 vuotta. 

Leuchtenburg valmistui kandidaatiksi vuonna 1943 Cornellin yliopistosta. Hän väitteli tohtoriksi Columbian yliopistosta vuonna 1951, minkä jälkeen hän opetti siellä vuoteen 1982. Hän oli Oxfordin yliopiston vieraileva professori vuosina 1971–1972. Hänet kutsuttiin American Academy of Arts and Sciencesin jäseneksi vuonna 1977. Vuonna 1982 hän siirtyi Columbian yliopistosta Pohjois-Carolinan yliopistoon Chapel Hilliin. Hän jäi eläkkeelle professorin virasta vuonna 2002. Leuchtenburg toimi kolmen yhdysvaltalaisen historioitsijoiden tiedeyhdistyksen puheenjohtajana; Society of American Historians vuosina 1978–1981, Organization of American Historians vuosina 1985–1986 ja American Historical Association vuonna 1991. 

## Teokset
* 
* 
* 
* 
* 
* 
* 
* 
* 
* 
* 
* 
* 

## Lähteet
Flashback (verkkosivusto)

**Flashback** on vuonna 1995 perustettu verkkosivusto, jonka vuonna 2000 avatusta keskustelupalstasta tuli Ruotsin suurin. Vuonna 2022 sillä oli noin miljoona käyttäjää, siellä julkaistiin yli 15&nbsp;000 viestiä päivittäin ja siellä vieraili yli kaksi miljoonaa kävijää viikottain.

Flashbackin taustalla on osakeyhtiö Flashback Media Group, jota on johtanut entinen toimittaja Jan Axelsson. Se aloitti toimintansa 1980-luvulla ja toimitti ennen verkkosivuston perustamista punkaiheista fanzine-julkaisua. Verkkosivustolle kerättiin alkuvaiheissa suuri linkkikokoelma, joka johdatti kävijöitä omituisille ja arveluttavinakin pidetyille sivustoille. Vuonna 2000 avatun keskustelupalstan keskeinen periaate on ollut sananvapaus, ja se tuli tunnetuksi äärimmäisestä sallivuudestaan erilaisia näkemyksiä kohtaan. Oikeuden vuonna 2002 antaman määräyksen seurauksena palsta siirtyi ulkomailla toimivalle palvelimelle.

Flashback sai ankaraa kritiikkiä tapauksesta, jossa lokakuussa 2010 itsemurhan tehnyt 21-vuotias mies videoi tekonsa Flashbackiin. Kritiikki koski esitettyjä asiattomia kommentteja ja sitä, että ketjua ei suljettu ajoissa. Vuonna 2011 Yasmine El Rafie ja Carl Fridh Kleberg ehdottivat Flashback-käyttäjiä Guldspaden-toimittajapalkinnon saajiksi Bjästan raiskaustapauksia koskeneiden tietojen paljastamisesta. Flashback sai Sveriges Radion Årets medieorm -palkinnon vuonna 2011 ja Guldspaden-kunniamaininnan vuonna 2012 luontokuvaaja Terje Hellesøn valokuvien paljastamisesta väärennetyiksi.

Vuonna 2020 koomikot Ina Lundström ja Emma Knyckare perustivat Flashback Forever -nimisen podcastin, jossa he lukevat anonyymin “Scroll-Mian” kanssa Flashbackin ketjuja ja tarkastelevat eriskummallisia aiheita.

## Lähteet
Laurence Tolhurst

**Laurence ”Lol” Tolhurst** (s. 3. helmikuuta 1959, Horley, Englanti) on englantilainen muusikko ja The Cure -yhtyeen alkuperäisjäsen. Lol osallistui yhtyeessä säveltämiseen aina Disintegration -levyn valmistumiseen saakka, kun välit rikkoontuivat Robert Smithin kanssa jatkuvien päihdeongelmien takia.

## Lähteet
*
Öjersjö

**Öjersjö** on entinen taajama Partillen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 4&nbsp;394 asukasta vuonna 2016.
## Lähteet

## Aiheesta muualla
Sompion kirjasto

**Sompion kirjasto** on Lapin maakunnassa toimiva seutukirjasto, joka vastaa kunnallisten kirjastopalvelujen järjestämisestä Pelkosenniemen, Savukosken ja Sodankylän kunnissa. Vuoden 2009 alussa toimintansa aloittaneen seutukirjaston vastuukirjastona toimii Sodankylän kirjasto.

Sompion kirjastolla on kolme kiinteää toimipaikkaa (Pelkosenniemen kirjasto, Savukosken kirjasto, Sodankylän kirjasto) ja kirjastoauto Hilla. Vanhin näistä on vuonna 1873 toimintansa aloittanut Sodankylän kirjasto. Sen kirjastorakennuksen ovat suunniteleet arkkitehdit Jouni Koiso-Kanttila ja Kimmo Kuismanen; rakennus valmistui vuonna 1977. Kirjaston jatkeeksi rakennettiin Sodankylän kunnantalo (1982). Kirjaston laajennus tuli käyttöön 1997. Kirjastoauto Hilla kiertää seutukirjaston alueella, ja pysähtyy noin 100 paikalla. Kirjastoautossa seuraa paikallisapteekin suppea itsehoitotuotteiden valikoima ja reseptilääkkeiden kuljetuspalvelu.

Vuonna 2023 kolmen kunnan yhteisen Sompion kirjaston kokoelmiin kuului yli 137&nbsp;000 nimikettä, joista noin 121&nbsp;000 oli kirjoja. Lainaajia näissä kirjastoissa oli yhteensä 2&nbsp;977. He lainasivat yhteensä 132&nbsp;976 nimikettä ja tekivät 72&nbsp;159 fyysisistä kirjastokäyntiä. Lainoista 29&nbsp;648 tehtiin kirjastoauton kautta.

Sompion kirjasto kuuluu Lapin maakunnan kunnankirjastojen muodostamaan Lapin-kirjastokimppaan.

## Lähteet
Kåhög

**Kåhög** on taajama Partillen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 869 asukasta vuoden 2023 lopussa.
## Lähteet

## Aiheesta muualla
UAE Tour

**UAE Tour** () on maantiepyöräilyn etappikilpailu, jonka miesten sarja kuuluu UCI World Touriin ja naisten sarja UCI Women's World Touriin. Miesten kilpailu järjestettiin ensimmäisen kerran vuonna 2019 Abu Dhabi Tourin ja Dubai Tourin yhdistyttyä. Naisten kilpailu käytiin ensimmäisen kerran vuonna 2023. UAE Tourin järjestäjänä toimii RCS Sport yhteistyössä Abu Dhabi Sports Councilin (ADSC) ja Dubai Sports Councilin (DSC) kanssa. Naisten kilpailu käydään helmikuun alkupuolella ja miesten kilpailu helmikuun puolivälin jälkeen. Miesten kilpailussa ajetaan seitsemän etappia, joista yksi on joko henkilökohtainen tai joukkueaika-ajo ja kokonaismatka on hieman yli 1&nbsp;000 kilometriä. Vuoden 2020 kilpailun kaksi viimeistä etappia peruttiin koronaviruspandemiann vuoksi. Naisten kilpailussa ajetaan neljä etappia, joiden kokonaispituus nousi vuonna 2025 ensimmäisen kerran yli 500 kilometrin.

## Miesten kokonaiskilpailun kolme parasta
Lähde: Pro Cycling Stats

## Naisten kokonaiskilpailun kolme parasta
Lähde: Pro Cycling Stats

## Lähteet

## Aiheesta muualla
Virallinen sivusto
Afrahat

**Afrahat** (, Ap̄rahaṭ; synt. noin 275 – k. 345) oli persialainen varhaiskristillinen teologi. Hän edusti syyrialaista kristillisyyttä ja asui koko elämänsä Sassanidien valtakunnassa. Ortodoksinen kirkko ja orientaaliortodoksiset kirkot kunnioittavat häntä pyhimyksenä ja hän on saanut lisänimen *Persialainen viisas*.

Afrahat eli Sassanidien valtakunnan länsilaidalla ja oli kääntynyt kristinuskoon. Kasteessa hän otti nimen Jaakob, minkä vuoksi hänet on useissa lähteissä sekoitettu suunnilleen samaan aikaan eläneeseen Jaakob Nisibisiläisen. Afrahat kirjoitti muun muassa syyriankielisen Raamatun kommentaarin sekä pääteoksensa *Osoituksia*, jossa hän käsittelee laajasti teologian eri aiheita.

## Monarkiolaisuus
Kirkkohistorioitsija Karl-Heinz Ohlig on katsonut, että Koraanissa on merkkejä syyrialaisesta kristillisestä teologiasta eli monarkiolaisuudesta, jota edusti varsinkin Afrahat Persialainen. Monarkiolaisuus oli johtava suuntaus vuoteen 410 asti Syyrian kirkossa.

## Lähteet

* 

### Viitteet

## Kirjallisuutta
*Afrahat Persialainen Viisas: *Uskon monet värit*. kääntäneet Jouko Martikainen ja Veijo Koivula. Kirjapaja 2008,
Lennert Van Eetvelt

**Lennert Van Eetvelt** (s. 17. heinäkuuta 2001 Binkom) on belgialainen maantiepyöräilijä. Hän on edustanut Lotto-tallia koko ammattilaisuransa ajan, vuodesta 2023 lähtien. Hän voitti UCI World Touriin kuuluneet UAE Tourin ja Tour of Guangxin vuonna 2024.

## Saavutuksia

Lähteet: Pro Cycling Stats, First Cycling
;2019
:Aubel–Thimister–Stavelot, mäkikirikilpailun voitto
;2021
:Aika-ajon alle 23-v. Belgian-mestaruus
:EM-kilpailut, alle 23-v. maantieajossa viides
;2022
:Rauhanajo, kokonaiskilpailun ja 2. etapin voitto
:Giro d'Italia Giovani Under 23, kokonaiskilpailussa toinen, 6. etapin voitto
:Tour Alsace, pistekilpailun voitto
;2023
:Alpes Isère Tour, kokonais-, piste- ja nuorten kilpailun sekä 4. ja 5. etapin voitto
:Sibiu Cycling Tour, kokonaiskilpailussa toinen, nuorten kilpailun ja 2. etapin voitto
:Espanjan ympäriajo, 14. etapilla kolmas
;2024
:Trofeo Serra Tramuntana, voitto
:UAE Tour, kokonaiskilpailun, nuorten kilpailun ja 7. etapin voitto
:Clásica de San Sebastián, kolmas
:Espanjan ympäriajo, 4. etapilla toinen
:Lombardian ympäriajo, seitsemäs
:Tour of Guangxi, kokonaiskilpailun, nuorten kilpailun ja 5. etapin voitto
;2026
:UAE Tour, kokonaiskilpailussa kuudes

## Lähteet
Devrient

**Devrient** on kuuluisa saksalainen näyttelijäsuku. Suvun jäseniä ovat:
 
*Ludwig Devrient (1784-1832), suvun nerokkaimmaksi jäseneksi arvioitu, yhtä suuri koomikkona kuin traagikkona, etenkin etevä Shakespeare-osissa.
*Karl August Devrient (1797-1872), edellisen veljenpoika, naimisissa kuuluisan näyttelijättären Schröder-Devrientin kanssa, tuli 1839 Hannoverin hoviteatterin jäseneksi; sankari- ja luonneosien etevä esittäjä. 
*Philipp Eduard Devrient (1801-77), edellisen veli, kirjoitti teoksen *Geschichte der deutschen Schauspielkunst*, sekä näytelmiä. 
*Gustav Emil Devrient (1803-72), edellisten veli, etupäässä lyyristen pehmeiden osien esittäjä (Hamlet, Posa, Tasso, y. m.). 
*Otto Devrient (1838-94), Philipp Eduard Devrientin poika, teatterin johtaja Weimarissa 1873-76, Frankfurtissa 1877-79, 1889 kuninkaallisen näyttämön johtaja Berliinissä, näytelmänkirjoittaja.

## Lähteet
Keski-Arkansas’n yliopisto

**Keski-Arkansas’n yliopisto** (, lyh. **UCA**) on Yhdysvaltain Arkansas’ssa sijaitseva julkinen yliopisto.  Yliopisto on perustettu vuonna 1907 ja se sijaitsee Conwayn kaupungissa.

## Lähteet

## Aiheesta muualla
* Yliopiston verkkosivusto
Pohjois-Coloradon yliopisto

**Pohjois-Coloradon yliopisto** (, lyh. **UNC**) on Yhdysvaltain Coloradossa sijaitseva julkinen yliopisto. Yliopisto on perustettu vuonna 1889, ja se sijaitsee Greeleyn kaupungissa. 

## Lähteet

## Aiheesta muualla
* Yliopiston verkkosivusto
Denverin yliopisto

**Denverin yliopisto** (, lyh. **DU**) on Yhdysvaltain Coloradossa sijaitseva yksityinen yliopisto. Yliopisto on perustettu vuonna 1864, ja se sijaitsee Denverin kaupungissa. 

## Lähteet

## Aiheesta muualla
* Yliopiston verkkosivusto
Redgrave

**Redgrave** on brittiläinen näyttelijäsuku. Suvun jäseniin kuuluvat:

* Roy Redgrave (1873–1922),
** Naimisissa Daisy Scudamoren kanssa. Lapset:
*** Sir Michael Redgrave (1908–1985)
**** Naimisissa Rachel Kempsonin kanssa. Lapset:
***** Dame Vanessa Redgrave (1937–)
****** Naimisissa (1962-67) Tony Richardsonin kanssa. Lapset:
******* Natasha Richardson (1963–2009)
******** Naimisissa Liam Neesonin kanssa
******* Joely Richardson (1965–)
******** Naimisissa Tim Bevanin kanssa
****** Naimisissa (2006–) Franco Neron kanssa. Lapset:
******* Carlo Nero (1969–)
***** Corin Redgrave (1939–2010)
****** Naimisissa Deirdre Hamilton-Hillin kanssa. Lapset:
******* Jemma Redgrave (1965–)
***** Lynn Redgrave (1943–2010)
****** Naimisissa John Clarkin kanssa

## Kirjallisuutta

* 

## Aiheesta muualla

* Lynn Redgrave - The Redgraves
* Lynn Redgrave - The Redgrave Family Tree
Kemijärven seminaari

**Kemijärven seminaari** oli vuosina 1950–1970 Kemijärvellä toiminut opettajaseminaari. Se perustettiin sotavuosien jälkeen vastaaman Lapin ja muiden syrjäseutujen opettajatarpeeseen. Opettajankoulutuksen uudistuksen myötä seminaari ehti toimimaan vain 20 vuotta. Lakkautuksen seurauksena yksi luokallinen opiskelijoita siirtyi Raahen seminaariin saattaakseen opintonsa päätökseen. Kemijärven seminaarilla oli harjoituskoulu, jonka tiloissa myöhemmin toimi Särkelän koulu. Rakennus purettiin sisäilmaongelmien vuoksi 2014.

Kemijärven seminaarista ovat valmistuneet kansakoulunopettajiksi muun muassa kansanedustaja Mikko Ekorre ja taiteilija Nils-Aslak Valkeapää.

## Kirjallisuutta
*
*

## Lähteet
Vetelin kirjasto

**Vetelin kirjasto** on Vetelin kunnan ylläpitämä julkinen kirjasto. Kirjasto toimitilat ovat koulukeskuksen yhteydessä. Koulukeskuksen peruskorjauksen takia kirjasto joutui muuttamaan väistötiloihin kunnanvirastoon syksyllä 2025.

## Lähteet
Irma Lager

**Irma Lager** ent. **Kepilä** o.s. **Grönberg** (18. lokakuuta 1929 Uusikirkko – 7. heinäkuuta 2022 Espoo) oli suomalainen juristi ja prosessioikeuden professori.

Lagerin vanhemmat olivat Johan Gustaf Grönberg ja Aune Stävén ja puoliso vuodesta 1957 hovioikeudenneuvos Erkki Juhani Lager. Irma Lager  tuli ylioppilaaksi Lappeenrannan lyseosta 1948 ja valmistui Helsingin yliopistosta lainopin kandidaatiksi 1954 ja lakitieteen lisensiaatiksi 1958 ja väitteli siellä oikeustieteen tohtoriksi 1972 tutkimuksella *Tuomionpurun edellytyksistä siviili- ja hallintoprosessissa*. Varatuomarin arvon Lager sai 1959. 

Ennen yliopistouraansä Lager työskenteli useissa eri kihlakunnanoikeuksissa, Helvi Sipilän asianajotoimistossa ja esittelijänä korkeimmassa hallinto-oikeudessa. Helsingin yliopistoon hän siirtyi 1966 ja oli siellä prosessioikeuden apulaisprofessori vuodesta 1971, samoin kuin määräaikainen professori, vuoteen 1992 asti. Prosessioikeuden ohella Lagerin työn kohteena olivat muun muassa lapsen oikeudet. Hän paitsi julkaisi artikkeleita lapsiin kohdistuvista seksuaalirikoksista, myös avusti tällaisten rikosten uhreja ja heidän vanhempiaan ja oikeudenkäyntiavustajiaan.

## Lähteet
Dan Hylander

**Dan Owe Michael Hylander** (s. 21. kesäkuuta 1954 Malmö) on ruotsalainen laulaja-lauluntekijä ja kitaristi. Hän oli Raj Montana Bandin jäsen vuosina 1978–1985. Vuonna 1986 hän perusti Kosmonaut-nimisen yhtyeen. Raj Montana Band on sittemmin tehnyt paluun kahdesti ja julkaissut myös uutta musiikkia. Lisäksi Hylander on julkaissut sooloalbumeita ja kirjoittanut sekä tuottanut musiikkia muille artisteille.

Vuonna 1984 Hylander palkittiin vuoden parhaan miesartistin Rockbjörnen-palkinnolla. Vuosina 2007–2016 hän asui perheensä kanssa Boliviassa.
## Albumeita

### Raj Montana Band
* *Döende oskuld* (1980)
* *September* (1981)
* *Bella notte* (1982)
* *...om änglar o sjakaler* (1984)
* *Indigo* (2019)
### Kosmonaut
* *Kung av onsdag* (1986)
* *Café Sorgenfri* (1988)
### Dan Hylander
* *Kejsaren är naken* (1992)
* *Den försenade mannen* (2011)
## Lähteet

## Aiheesta muualla
Taikasana

**Taikasana** on magian harjoittamisessa tai taikatempuissa käytettävä sana tai lyhyt fraasi. Taikasanoja käytetään nykyään erityisesti taikurien esityksissä tehostamaan esityksen vaikutusta.

Taikasanojen alkuperä juontaa usein muinaisista rukouksista, loitsuista ja uskonnollisista teksteistä. Esimerkiksi tunnettu taikasana "abrakadabra" on peräisin toiselta vuosisadalta eKr., ja sen alkuperästä on useita teorioita, mukaan lukien yhteys heprealaiseen ilmaisuun "Ha brakha dabra" (siunaus on puhunut).

## Tunnettuja taikasanoja
* Abrakadabra
* Hokkus pokkus
* Seesam aukene
* Simsalabim
* Voilà

### Suomalaisten taikureiden taikasanoja
* Ananasakäämä (Timo Taikuri)
* Jokeri pokeri poks (Simo Aalto)
* Suolaa, suolaa, enemmän suolaa  (Fakiiri Kronblom)

## Katso myös

* Suomalaiset loitsut

## Lähteet
Jääkiekon I-divisioona 1997–1998

Kaudella 1997–1998 I-divisioonassa pelasi 12 joukkuetta, joista kukin pelasi 44 ottelua.
Runkosarjan voittaja oli Kärpät, mutta nousukarsinnoissa KalPa säilytti SM-liigapaikkansa.

## Tilastoja
### Pelaajatilastoja
**Pistepörssin voittaja:** Antti Virtanen (29+45=74), Hermes.

**Paras maalintekijä:** Jarkko Aaltonen (30), FPS.

**Paras +/− -tilasto:** Reijo Ruotsalainen (+25), Kärpät.

**Paras torjuntaprosentti:** Pasi Nurminen (94,06&nbsp;%, 30 ottelussa), Pelicans.

**Jäähypörssin voittaja:** Gennadi Kurdin (SaPKo), 167 jäähyminuuttia.

## Runkosarja

## Nousukarsinta

### 1.kierros

### 2. kierros

### 3. kierros

## Putoamiskarsinta

## Lähteet
* 
*
Kutsu

**Kutsu** on viestinnän muoto, jolla henkilö tai taho pyytää toista osallistumaan juhlaan, tapahtumaan tai muuhun toimintaan tai tilaisuuteen. Kutsu voi olla suullinen, kirjallinen tai sähköinen. Muodollisissa tilaisuuksissa käytetään tyypillisesti painettua tai käsin tehtyä kutsukorttia, kun taas epämuodollisemmissa tilanteissa kutsu voidaan esittää puhelimitse tai sähköpostitse. Kutsukortin ulkoasu heijastaa usein tilaisuuden luonnetta.

Kutsu sisältää tavallisesti tiedot tilaisuuden järjestäjästä, kutsuttavasta, tapahtumapaikasta, päivämäärästä ja kellonajasta. Kutsuissa voidaan mainita myös pukeutumiskoodi, tarjoilut ja mahdollinen vastaustoive (R.S.V.P. tai V.P.). Perinteisen etiketin mukaan tiettyihin tilaisuuksiin, kuten ylioppilasjuhliin, ei ole tarvittu erillistä kutsua. Nykyään myös näihin juhliin lähetetään usein kutsut erityisesti läheisille ja sukulaisille.

Tapakulttuuriin kuuluu kutsuun vastaaminen. Vastauksessa tyypillisesti kiitetään kutsusta ja ilmoitetaan osallistumisesta. Ruokatarjoilun sisältävissä tilaisuuksissa on tapana ilmoittaa mahdolliset ruoka-allergiat ja erityisruokavaliot.

## Katso myös
* Vieraanvaraisuus

## Lähteet
Taranaki Maunga

**Taranaki Maunga** (, aiemmin **Mount Egmont**) on Uudessa-Seelannissa sijaitseva tulivuori. Maan parlamentti tunnusti sen tammikuussa 2025 juridiseksi henkilöksi, jonka edustajana toimivat paikallisten iwien eli maoriheimojen jäsenet.
## Lähteet

## Aiheesta muualla
International Federation of Catholic Universities

**International Federation of Catholic Universities** (, lyh. **IFCU/FIUC**) on katolisten korkeakoulujen kansainvälinen yhteistyöjärjestö. Järjestön tehtävänä on edistää jäsenlaitostensa yhteistyötä tutkimuksessa, opetuksessa ja yhteiskunnallisessa toiminassa sekä edistää katolista korkeakoulutusta. Järjestöön kuuluu yli 250 oppilaitosta 70 eri maassa. Järjestö sijaitsee Pariisissa, Ranskassa ja se on perustettu virallisesti vuonna 1948. 

## Historia
Katolisten yliopistojen yhteisen liiton järjestämiseksi tehtiin ensimmäinen aloite vuonna 1924 italialaisen Università Cattolica del Sacro Cuoren ja hollantilaisen Katholieke Universiteit Nijmegenin toimesta. Nämä pyrkimykset konkretisoituivat seuraavana vuonna Pariisin katolisessa insituutissa pidetyssä kokouksessa, jossa oli edustettuna 14 yliopistoa eri puolilta maailmaa. Liitto tunnustettiin Pyhän istuimen asetuksella vuonna 1948 ja paavi Pius XII:n päätöksellä vuonna 1949. Nykyisen nimensä järjestö sai vuonna 1949.

## Alueelliset liitot
IFCU:n jäsenet voivat liittyä jäseniksi alueellisen sijoitutmisensa mukaan. Alueellisten järjestöjen tarkoituksena on yhdistää samanlaisen kulttuurisen ja maantieteellisen taustan omaavia korkeakouluja. Nämä alueelliset ryhmittymät ovat joko kokonaan tai osittain IFCU:n jäsenlaitosten muodostamia.

* Aasia: Association of Southeast and East Asian Catholic Colleges and Universities (ASEACCU)
* Afrikka: Association of Catholic Universities and Institutes of Africa and Madagascar (ASUNICAM)
* Eurooppa: Federation of European Catholic Universities (FUCE)
* Intia: Xavier Board of Higher Education
* Latinalainen Amerikka: Organización de las Universidades Católicas de América Latina (ODUCAL)
* Pohjois-Amerikka: Association of Catholic Colleges and Universities (ACCU)

## Lähteet
Jukka Niva

**Jukka Niva** on suomalainen mediajohtamisen ammattilainen. 

Hän toimii Yleisradiossa kehitys-, uutisstrategia-, sisältökehitys-, innovaatio-osasto News Labin osastopäällikkönä. Hän on työskennellyt myös muun muassa Yle Uutisten väliaikaisena uutispäätoimittajana, päällikkönä Yle Uutisten taloustoimituksessa, kotimaan- ja ulkomaantoimittajana, *[[Ylen aamu|Aamu-tv:n]]* ja *[[A-ohjelmat|A-plus:n]]* juontajana, taloustoimittajana sekä uutispäällikkönä. Niva on lisäksi toiminut International Scholar -tutkijana Woodrow Wilson Center -ajatuspajassa Washingtonissa.

Koulutukseltaan Niva on valtiotieteiden maisteri Helsingin yliopistosta. Hän on Euroopan yleisradiounionin Digital Committeen jäsen. 

## Lähteet
Örebron koulusurma

**[[Örebro|Örebrossa]] Risbergskan koulussa tapahtui ammuskelu** tiistaina 4. helmikuuta 2025. Ampumisessa kuoli yksitoista ihmistä, mukaan lukien ampuja itse, ja sitä on kutsuttu Ruotsin modernin historian pahimmaksi joukkomurhaksi. Ammuskelu alkoi noin klo 12.30.

## Tekijä
Ampuja, 35-vuotias mies, Rickard Andersson ei ollut poliisille tuttu entuudestaan. Ammuskelun jälkeen hän teki itsemurhan ampumalla itsensä. Hänen uskotaan toimineen yksin. Motiivista ei ole vielä tapahtumailtana ollut selvyyttä, mutta terroriteosta ei poliisin mukaan ole toistaiseksi viitteitä.

## Tapahtumien kulku
Lehtitietojen mukaan epäilty Rickard Andersson saapui koulun alueelle noin puolitoista tuntia ennen iskua. Hänet oli nähty koulun sisäänkäynnillä kello 10.59, mutta hänen tarkoista liikkeistään ei ole tietoa.

Hätäkeskukseen soitettiin noin kello 12.33 ja poliisit saapuivat alueelle noin kuusi minuuttia myöhemmin. Epäilty ampui 70 kertaa ammuskelun aikana.

Poliisin mukaan epäilty ampui vielä, kun poliisit olivat koulun sisällä. Poliisit eivät ehtineet saada epäiltyä kiinni, vaan he löysivät hänen ruumiinsa noin tunnin kuluttua siitä, kun hän oli kuollut. Poliisin mukaan epäilty toimi yksin.

## Tapahtumapaikka
Örebron kaupungin länsiosassa sijaitseva Campus Risbergska -oppilaitos on aiemmin toiminut Risbergska Gymnasiet -nimisenä lukiona ja tyttökouluna. Oppilaitoksessa on tämän jälkeen järjestetty aikuisille suunnattua, Komvux-nimellä kutsuttua koulutusta. Siellä on muun muassa opetettu ruotsia maahanmuuttajille. Koulun kiinteistö on rakennettu 1960-luvulla.

Tapahtumailtana järjestetyssä tiedotustilaisuudessa paikallinen poliisi sanoi, että uhriluku oli noin 10 eikä sitä pystytty vielä tuolloin tarkentamaan tapauksen laajuudesta johtuen. Huolimatta siitä, että väkivalta on lisääntynyt Ruotsissa, koulusurmat ovat kuitenkin harvinaisia. Tapahtumapäivää seuraavana aamuna uhriluku oli noussut 11:een, ja viranomaisten mukaan luku saattaa nousta vielä entisestään.

## Reaktioita
Ruotsin kuningas Kaarle XVI Kustaa ja kuningasperhe esittivät tapausta seuranneena päivänä surunvalittelunsa kouluampumisen uhrien omaisille ja ystäville. Suomen tasavallan presidentti Alexander Stubb esitti samana päivänä valtiopäivien avajaispuheensa aluksi osanottonsa Örebron koulusurman johdosta eduskunnassa paikalla olleelle Ruotsin suurlähettiläälle Peter Ericsonille.

## Lähteet
Moggallāna

**Moggallāna** (paali), joka tunnettiin myös nimellä Mahāmaudgalyāyana tai Maudgalyayana, oli yksi Buddhan lähimmistä opetuslapsista.  

Häntä pidetään Buddhan kahdesta tärkeimmästä miespuolisesta opetuslapsesta toisena Śāriputtan ohella.

Moggallāna ja Śāriputtalla oli syvä ystävyys. Heidät kuvataan buddhalaisessa taiteessa ja kirjoituksissa kahtena opetuslapsena, jotka seuraavat Buddhaa, ja heillä on kirjoituksissa täydentäviä rooleja opettajina. Opettajana Moggallāna  tunnettiin psyykkisistä voimistaan, ja häntä kuvataan usein käyttävän niitä opetusmenetelmissään. Monissa varhaisissa buddhalaisissa kaanoneissa Moggallāna on avainasemassa luostariyhteisön yhdistämisessä Devadattan aiheuttaman skisman jälkeen.

Moggallāna kuoli 84-vuotiaana kilpailevan lahkon ponnistelujen seurauksena.

Tätä väkivaltaista kuolemaa kuvataan buddhalaisissa kirjoituksissa Moggallāna karman seurauksena, kun hän oli tappanut omat vanhempansa edellisessä elämässään. 

Vaikka eri buddhalaisissa kaanoneissa on erilaisia ​​näkemyksiä kunkin oppilaan ansioista, kaikissa buddhalaisissa kaanoneissa Moggallāna ja Śāriputta tunnustetaan Buddhan kahdeksi pääopetuslapseksi. 

Tämän tosiasian vahvistaa myös arkeologisista löydöistä löydetty ikonografia, jossa molemmat opetuslapset on yleensä kuvattu mestarinsa luona.  Monissa sutrissa he osoittavat suurta arvostusta ja ystävällisyyttä toisiaan kohtaan. Esimerkiksi kun Śāriputta sairastuu, kerrotaan, että Moggallānaa käytti psyykkisiä voimiaan hankkiakseen lääkettä Śāriputttalle.  Śāriputtaa pidetään Buddhan viisaimpana opetuslapsena, ja Moggallānaa hänen jälkeensä toiseksi viisaimpana.  

## Lähteet
Simon kunnankirjasto

**Simon kunnankirjasto** on Lapin maakunnan länsiosan Simossa toimiva julkinen kirjasto. Sen toimipisteitä ovat Simon pääkirjasto ja naapurikunta Ranuan kanssa yhteinen kirjastoauto Kuukkeli. Kirjastorakennus (1987) sijaitsee kunnanviraston eteläpuolella.

Kirjastokimppa Lapin kirjasto vastaa kirjaston lainausjärjestelmästä ja tuottaa verkkoaineistoja. Vuodesta 2025 lähtien käytössä ovat lisäksi olleet Kainuun, Lapin ja Pohjois-Pohjanmaan kirjastojen yhteinen sähköinen aineistokokoelma (Pohjoisen eKirjasto) sekä valtakunnallinen verkkokirjasto.

Vuonna 2023 Simon kirjaston kokoelmiin kuului yli 33&nbsp;000 nimikettä, joista runsas 29&nbsp;000 oli kirjoja. Lainaajia oli yhteensä 628. He lainasivat yhteensä 24&nbsp;514 nimikettä ja tekivät lähes 16&nbsp;000 fyysisistä kirjastokäyntiä ja yli 13&nbsp;000 verkkokäyntiä. Kirjastoautolla oli kunnassa kaksi pysäkkiä, joista lainatiin vuoden aikana runsas 230 nimikettä.

## Lähteet
Federation of European Catholic Universities

**Federation of European Catholic Universities** (lyh. **FUCE**) on vuonna 1991 perustettu eurooppalaisten katolisten yliopistojen verkosto. Järjestö perustettiin Puolan Varsovassa ja sen taustalla vaikutti Euroopan yhdentymiskehitys. Järjestö yhdistää Euroopan ja Libanonin katoliset yliopistot. Järjestö sijaitsee Ranskan Lyonissa.

## Jäsenet

* Alankomaat: 
** Nijmegenin Radboud-yliopisto
** Tilburgin yliopisto
* Albania: 
** Universiteti Katolik "Zoja e Këshillit të Mirë"
* Belgia:
** HELMo Gramme
** Leuvenin katolinen yliopisto
** Universitair Centrum Sint-Ignatius Antwerpen
** Louvainin katolinen yliopisto
** Namurin yliopisto
** UCLouvain Saint-Louis Bruxelles
* Espanja:
** Ateneu Universitari Sant Pacià
** Real Centro Universitario Escorial-María Cristina
** Universidad CEU Cardenal Herrera
** Universidad Católica San Antonio de Murcia
** Universidad Católica de Valencia "San Vicente Mártir"
** Universidad de Deusto
** Universidad Francisco de Vitoria
** Universidad Loyola Andalucía
** Universidad Pontificia Comillas
** Universidad Pontificia de Salamanca
** Universidad Ramón Llull
** Universidad San Dámaso
** Universidad San Pablo CEU
* Georgia: 
** Sulkhan-Saba Orbelianin yliopisto
* Irlanti:
** Mary Immaculate College
** St. Patrick’s College Maynooth
* Yhdistynyt kuningaskunta: 
** Saint Mary’s University
* Italia
** Maria SS. Assuntan vapaa yliopisto
** Paavillinen akatemia Regina Apostolorum
** Pontificio Istituto Biblico
** Pontificia Università Antonianum
** Pontificia Università Gregoriana
** Pontificia Università Lateranense
** Pontificia Università San Tommaso d’Aquino
** Pontificia Università Urbaniana
** Pyhän sydämen katolinen yliopisto
** Università Pontificia Salesiana
* Kroatia: 
** Universitas Studiorum Catholica Croatica Zagrabia
* Libanon:
** Université Notre-Dame-de-Louaizé
** Université Antonine
** Université La Sagesse
** Université Saint Esprit de Kaslik
** Université Saint Joseph de Beyrouth
** Université Sainte-Famille
* Portugali:
** Portugalin katolinen yliopisto
* Puola: 
** Akademia Ignatianum
** Katolicki Uniwersytet Lubelski Jana Pawla II
** Uniwersytet Kardynala Stefana Wyszynskiego
** Uniwersytet Papieski Jana Pawła II w Krakowie
* Ranska:
** Centre Sèvres
** Institut Catholique de Paris
** Institut Catholique de Toulouse
** Université Catholique de Lille
** Université Catholique de Lyon
** Université Catholique de l’Ouest
* Saksa: 
** Katholische Universität Eichstätt-Ingolstadt
* Slovakia: 
** Katholicka Univerzita v Ruzomberku
* Ukraina: 
** Ukrainan katolinen yliopisto
* Unkari: 
** Pázmány Péter Catholic University

## Presidentit
Seuraavat henkilöt ovat toimineet FUCE:n presidentteinä:
* 1991–1997: Michel Falise
* 1997–2001: Jan Peters
* 2001–2004: Miquel Gassiot
* 2004–2006: Patrick Valdrini
* 2006–2007: Ruprecht Wimmer
* 2007–2013: Michel Scheuer
* 2013–2019: Thierry Magnin
* 2019– Michael Mullaney

## Lähteet
Midafotel

**Midafotel** (**CPPene**, **SDZ EAA 494**) on voimakas, kilpaileva NMDA-reseptorin antagonisti. Se suunniteltiin alun perin mahdolliseksi eksitotoksisuuden, epilepsian tai neuropaattisen kivun hoitoon. Se näytti erittäin lupaavalta *in vitro* -tutkimuksissa, jotka osoittautuivat tehokkaaksi kilpailevaksi antagonistiksi NMDA:ssa vaikuttamatta muihin reseptoreihin. Tutkimus jatkui *in vivo* -kissatutkimuksiin, joissa se osoittautui rajoittavan vaurioita keskimmäisen aivovaltimon tukkeutumisen jälkeen, mikä johti iskemiaan. Se esti myös valoherkän epilepsian paviaaneissa. Midafotelin farmakokineettinen profiili soveltui kliinisiin kokeisiin etenemiseen, koska sillä ei ole myrkyllisiä sivutuotteita, se erittyy yksinomaan munuaisjärjestelmän kautta ja pysyy muuttumattomana aivoissa. Midafotel kuitenkin poistettiin kliinisistä kokeista, koska se ei tarjonnut sopivaa hermosolujen suojaa tai hyödyllistä hoitoa epilepsialle ja sillä oli sivuvaikutuksia, jotka johtivat siihen, että monet potilaat vetäytyivät tutkimuksista. Mahdollinen selitys sen tehottomuudelle kokeissa on suhteellisen lyhyt terapeuttinen aikaikkuna iskeemisen vaurion jälkeen ja se, että pieni määrä glutamaattia auttaa hermosolujen selviytymistä. Uskotaan myös, että NMDA-reseptorit aktivoivat joitakin "eloonjäämistä edistäviä" geenejä.

## Katso myös
* Selfotel

## Lähteet
EuroLLM

**EuroLLM** yhteiseurooppalainen, Euroopan unionin rahoittama tutkimus- ja kehityshanke ajanmukaisten, avoimien laajojen kielimallien (LLM) kehittämiseksi kaikille Euroopan unionin kielille. Kestoltaan hanke on lyhyt: vain vuoden (1. toukokuuta 2024–30.huhtikuuta 2025). Hankkeen eräänä tarkoituksena on luoda monikielinen kehys luonnollisen kielen käsittelyn (NLP) tutkimukselle Euroopassa. 

Hankkeessa on mukana monia yliopistoja ja tutkimuslaitoksia Euroopasta. Tutkimushankkeeseen osallistuvat esimerkiksi Edinburghin yliopisto, Lissabonin yliopiston teknillinen korkeakoulu ja Sorbonnen yliopisto.

EuroLLM-yhteenliittymä kertoo kotisivullaan hankkeen tavoittelevan kielimallien julkaisemista kolmessa kokoluokassa (1B, 9B ja 22B) 4T tokenilla. Julkaistuja kielimalleja ovat (1/2025 mennessä):
* EuroLLM-1.7B
* LLM-1.7B-Instruct
* EuroLLM-9B
* EuroLLM-9B-Instruct

Mallin versiot 1.7B ja 9B on julkaistu 35 kielellä, jossa ovat mukana Euroopan unionin 24 virallista kieltä ja 11 muuta kieltä. EU-kielten ohella hankkeeseen valittuja kaupallisesti ja strategisesti tärkeitä kieliä olivat arabia, hindi, japani, kiina, korea, norja, turkki, venäjä, ukraina sekä kaksi Espanjan kansallista kieltä (katalaani ja galicia). Hankkeen vahvuus eurooppalaisissa kielissä johtuu osittain EuroLLM-9B mallin sanoja osiinsa jaottelevavasta tokenizer-ohjelmistosta, joka on rakennettu 128&nbsp;000 luonnollisen kielen sanan sanastolle. Mallia on koulutettu Barcelonan supertietokonekeskuksen Mare Nostrum 5-supertietokoneen avulla. 

## Katso myös
* OpenEuroLLM

## Huomautukset

## Lähteet
David Kawānanakoa

**David Kawānanakoa** (19. helmikuuta 1868 – 2. kesäkuuta 1908) oli havaijilainen prinssi, joka toimi Havaijin kuningaskunnan vallankaappauksen oli myös mukana perustamassa demokraattisen puolueen paikallisosastoa Havaijille.

## Havaijin kuningaskunnan prinssi
Kawānanakoa syntyi vuonna 1868. Hänen vanhempansa olivat prinssi David Kahalepouli Pi‘ikoi ja prinsessa Victoria Kinoiki Kekaulike. Kawānanakoalla oli myös kaksi nuorempaa veljeä: Edward Abnel Keli‘iahonui ja Jonah Kūhiō Kalaniana‘ole. Perinteisten havaijilaisten tapojen mukaisesti Kawānanakoalle järjestettiin hānai-adoptio jo nuorella iällä. Adoptiovanhemmiksi valikoituivat Kalākaua ja Kapi‘olani, jotka itse olivat lapsettomia.

Kawānanakoa oli Kalākauan viimeinen miespuolinen suora sukulainen. Lili‘uokalanin noustua valtaan hän nimitti ensisijaiseksi kruununperijäksi veljentyttärensä Ka‘iulanin ja tämän jälkeen Kawananakoan.

## Vallankaappauksen jälkeen
Vallankaappauksen jälkeen Kawānanakoa oli yhdessä neljän muun henkilön kanssa perustamassa demokraattisen puolueen paikallisosastoa Havaijin territorioon. Kawānanakoa nimitettiin puolueensa ehdokkaaksi vuoden 1900 vaaleissa, jossa valittiin territorion delegaatti Yhdysvaltain edustajainhuoneeseen. Vaalit voitti kuitenkin itsehallintopuoluetta edustanut Robert Wilcox.

## Yksityiselämä
Vuonna 1898 Kawānanakoa meni kihloihin kuningaskunnan entisen kruununprinsessa Ka‘iulanin kanssa. Ka‘iulani kuitenkin kuoli jo vuonna 1899 eikä pari koskaan mennyt naimisiin tai saanut lapsia. 

Vuonna 1907 Kawānanakoa kääntyi roomalaiskatolilaisuuteen oletettavasti vaimonsa suostuttelemana. Havaijin valkoihoiset asukkaat käyttivät hänestä nimeä "prinssi Koke ()".

## Kunnianosoituksia

*  Kalākauan kuninkaallisen ritarikunnan suurristi (Havaiji)

## Lähteet

* 
* 
* 

### Viitteet
Jääkiekon I-divisioona 1996–1997

Kaudella 1996–97 I-divisioonassa pelasi 16 joukkuetta, joista kukin pelasi 44 ottelua.
Runkosarjan voittaja oli Joensuun Kiekko-Karhut, mutta nousukarsintojen viimeiselle kierrokselle KalPaa vastaan selvitti tiensä Kärpät. Lopulta KalPa säilytti SM-liigapaikkansa.

## Tilastoja
### Pelaajatilastoja
**Pistepörssin voittaja:** Pasi Nissinen (27+44=71), Kiekko-Karhut.

**Paras maalintekijä:** Aleksandr Matsijevski (37), Hermes.

**Paras +/− -tilasto:** Petri Lehtonen (+41), FPS.

**Paras torjuntaprosentti:** Pasi Nurminen (92,5&nbsp;%, 30 ottelussa), Pelicans.

**Jäähypörssin voittaja:** Gennadi Kurdin (SaPKo), 163 jäähyminuuttia.

## Runkosarja

### Loppusarja

### Karsintasarja

PiTa, KooVee, KooKoo ja Ketterä putosivat suoraan II-divisioonaan. Kiekko-67 ja Titaanit menivät putoamiskarsintaan. 

## Nousukarsinta

### 1.kierros

### 2. kierros

### 3. kierros

## Putoamiskarsinta

## Lähteet
* 
*
Valkoviinietikka

**Valkoviinietikka** on etikan laatu, joka on valmistettu pääosin käyttämällä valkoviiniä. Sitä käytetään voikastikkeisiin, marinointiin ja pikkelsien ja muiden säilykkeiden valmistukseen. Sitä käytetään myös pikaruokiin, salaatteihin ja jälkiruokiin. Valkoviinietikan makua voidaan pehmentää rypälemehulla. Valkoviinietikkaa voidaan käyttää myös siivouksessa kalkkeutumien ja tarrojen liiman poistoon, mutta se ei sovi vahatuille pinnoille. Sitä voidaan hyödyntää myös pyykinpesussa, sitä ei pidä käyttää yhtä aikaa pyykin valkaisuaineiden kanssa.

## Lähteet
OpenEuroLLM

**OpenEuroLLM** on kolmivuotinen (2025-2028) eurooppalainen tutkimus- ja kehityshanke avoimien, eurooppalaisten tietoturvanormien mukaisten laajojen kielimallien (LLM) kehittämiseksi. Hanke on Euroopan unionin rahoittama ja siihen osallistuu 20 eurooppalaista yliopistoa, tutkimuslaitosta, kasvuyritystä ja supertietokonekeskusta. Euroopan unioni myönsi tutkimushankkeelle 37,4 miljoonaa euroa.

Helmikuun alussa 2025 käynnistynyttä kehityshanketta koordinoi professori Jan Hajič Kaarlen yliopistosta apunaan suomalainen tekoäly-yrittäjä Peter Sarlin.

Osallistujissa on vahva edustus Suomesta. Hankkeeseen osallistuvia tahoja ovat muun muassa AI Sweden (Ruotsin kansallinen tekoälykeskus), ALT-EDIC (eurooppalainen kieliteknologialiittouma, Ranska), Eindhovenin teknillinen yliopisto (Alankomaat), Jülichin tutkimuskeskus (Saksa), Fraunhofer-instituutti IAIS (Saksa), Helsingin yliopisto, Kaarlen yliopisto (Tšekki), LightOn (Ranska), Oslon yliopisto (Norja), Silo AI (AMD Silo AI, Suomi), Turun yliopisto, Tübingenin ELLIS-instituutti (Saksa, osa ELLIS-verkostoa, Euroopan oppivien ja älykkäiden järjestelmien laboratoriota) ja Tübingenin yliopisto (Saksa).

Osallistuvat eurooppalaiset suurteholaskentakeskukset (HPC) ovat Barcelonan supertietokonekeskus (Espanja), Cineca (Bologna, Italia), CSC (Kajaani, Suomi) ja SUFR (Amsterdam, Alankomaat). Lisäksi Jülichin tutkimuskeskukselle on valmistumassa eräs maailman tehokkaimmista tekoälytietokoneista (supertietokone Jupiter). Toinen eurooppalainen eksateholuokan (1018 liukulukuoperaatiota/s) supertietokone (Alice Recoque) on tulossa Ranskaan konsortiolle, jossa hankkeeseen osallistuva Alakomaiden SURF on osakas.

## Katso myös
* EuroLLM
* Euroopan oppivien ja älykkäiden järjestelmien laboratorio (ELLIS)

## Huomautukset

## Lähteet
Arvid Aronsson

**Lars Arvid Joachim Aronsson** (s. 7. helmikuuta 1998 Kungsbacka, Ruotsi) on ruotsalainen jääkiekkopuolustaja, joka pelaa SM-liigajoukkue Kiekko-Espoossa.

## Ura
Aronssonin kasvattajaseura on Hanhals IF. Hän siirtyi 15-vuotiaana Frölundaan kaudeksi 2013–2014. Kauden 2015–2016 Aronsson pelasi suurimmaksi osaksi seuran J20-joukkueessa. Hän pelasi osan kaudestaan myös J18-joukkueessa, jossa Aronsson voitti J18 Allsvenskanin mestaruuden. Aronsson sai tililleen myös kolme ensimmäistä SHL-otteluaan. Hän teki SHL-debyyttinsä 26. tammikuuta 2016 HV71:tä vastaan. Aronsson merkittiin Frölundan seitsemänneksi puolustajaksi. Hän sai ottelussa jäaaikaa 48 sekuntia. Aronsson pelasi miesten pelejä myös yhden ottelun verran lainalla Ruotsin neljänneksi korkeimmalla sarjatasolla HockeyTvåan-joukkue Bäcken HC:ssä.

Kesken kauden 2016–2017, marraskuussa 2016 Aronsson siirtyi Frölundasta Örebron J20-joukkueeseen. Kaudella 2017–2018 hän toimi joukkueen kapteenina. Aronsson voitti kauden päätteeksi J20 SuperElitin pronssia. Hän pelasi kauden aikana SHL:ssä 14 runkosarjaottelua ilman tehopisteitä. Suurimman osan runkosarjastaan Aronsson vietti lainalla sarjatasoa alempana HockeyAllsvenskan-joukkue BIK Karlskogassa, jossa hän pelasi 21 runkosarjaottelua tehden neljä syöttöpistettä.

Kaudeksi 2018–2019 Aronsson siirtyi vuoden mittaisella sopimuksella edellisen kauden lainaseuraansa BIK Karlskogaan. Hänen ensimmäinen kokonainen kautensa Allsvenskanissa toi 50 runkosarjaottelussa tehot 1+4=5 ja viidessä pudotuspeliottelussa yhden syöttöpisteen. Kaudeksi 2019–2020 Aronsson siirtyi vuoden mittaisella sopimuksella samassa sarjassa pelaavaan Vita Hästeniin. Kaudeksi 2020–2021 hän palasi kaksivuotisella sopimuksella Karlskogaan. Maaliskuussa 2022 Aronsson teki seuran kanssa vuoden mittaisen jatkosopimuksen.

Aronsson siirtyi kaudeksi 2023–2024 kaksivuotisella sopimuksella SHL-joukkue Linköpingiin. Hän teki SHL-uransa avausmaalin runkosarjan viidennellä kierroksella 26. syyskuuta 2023 vieraissa entistä seuraansa Frölundaa vastaan. Aronsson keräsi ottelusta teholukeman +2. Lokakuun lopulla hän joutui sivuun käsivamman vuoksi ja hän palasi kaukaloihin kuukautta myöhemmin. Arvidssonin kausi jäi loukkaantumisten vuoksi rikkonaiseksi. Hän pelasi ensimmäisellä täysimittaisella SHL-kaudellaan kaikkiaan 36 runkosarjaottelua tehopistein 1+2=3.

Helmikuussa 2025 Aronssonin sopimus Linköpingin kanssa purettiin yhteisymmärryksessä. Viisi päivää myöhemmin hänen uutisoitiin siirtyvän loppukauden 2024–2025 kattavalla sopimuksella SM-liigajoukkue Kiekko-Espooseen. Kesäkuussa 2025 Aronsson solmi Kiekko-Espoon kanssa vuoden mittaisen jatkosopimuksen.

## Pelityyli
Aronsson on kuvaillut itseään kahden suunnan puolustajaksi, jonka suurimmat vahvuudet löytyvät puolustuspäästä. Hän on kertonut tykkäävänsä pelata kovaa, mutta olevansa silti luotettava siinä suhteessa, että ei pelaa itseään ulos tilanteista. Kiekko-Espoon urheilutoimenjohtaja Kim Hirschovitsin mukaan Aronsson tuo puolustukseen jämäkkyyttä, asennetta ja ilkeyttä maalinedustalle. Hirschovitsin mukaan joukkueen etu tulee hänelle aina ensimmäisenä.

## Tilastot

## Lähteet
*
*
*

### Viitteet
Miesten yleisluistelun maailmanmestaruuskilpailut 1949

Yleisluistelun maailmanmestaruudesta kilpailtiin Oslossa 19.–20. helmikuuta 1949. Kilpailupaikka oli Bisletin stadion. Sääolosuhteet vaaransivat kilpailujen järjestämisen niin, että kisoja oltiin jo siirtämässä. Sään parannuttua vime vaiheessa kisat pystyttin järjestämään 20&nbsp;000 katsojan läsnäollessa. Katsojien joukossa oli myös Norjan krunuunprinssi Olavi. Kaksi viikkoa aiemmin Sveitsin Davosin EM-kisoissa Unkarin Pajor oli jo yllättänyt pronssillaan, ja näissä kisoissa pisimpien matkojen voitoillaan varmisti itselleen MM-kullan. Amerikkalaiset Henry ja Werket yllättivät myös hyvällä kokonaissuorituksillaan sijoittuen neljänneksi ja viidenneksi. Brittiläinen Johnny Cronshey oli riitaantunut maansa luisteluliiton kanssa ja osallistui siksi kisoihin riippumattomana Kansainvälisen luisteluliiton alla. 

:  * = kaatui
:  NC = ei jatkoon eli viimeiselle matkalle
:  NS = ei startannut
:  DQ = diskvalifioitu

## Lähteet
* Speed Skating - World Allround Championships - 1949
### Viitteet
Rovaniemen kaupungintalo

**Rovaniemen kaupungintalo** on vuonna 1986 valmistunut rakennus Rovaniemen keskustassa osoitteessa Hallituskatu 7.

Kaupungintalon valmistuminen viimeisteli Rovaniemen hallinto- ja kulttuurikeskuksen, Aalto-korttelin, joka on arkkitehti Alvar Aallon suunnittelema. Itse kaupungintalo suunniteltiin hänen luonnostensa pohjalta hänen kuolemansa jälkeen Elissa Aallon johdolla. Rovaniemen Aalto-kortteli on Seinäjoen Aalto-keskuksen ohella ainoa Alvar Aallon valmiiksi rakennettu kaupunkikeskus Suomessa.

## Rakennus
Kaupungintalo koostuu useista eri suuntiin avautuvista siivistä, joiden keskuksena kohoaa veistoksellinen, tornimainen valtuustosali. Pääsisäänkäynnin yhteydessä sijaitsevat rakennuksen keskeiset tilat, kuten valtuustosali, kokoushuoneet ja kaupunginjohtajan huone. Sisustuksessa on hyödynnetty Lapin marmoria ja luonnonväristä puuta, ja kalusteet sekä valaisimet ovat osittain Artekin valmistamia ja osittain Aallon toimiston suunnittelemia, mikä luo yhtenäisen ilmeen Aalto-keskuksen muihin rakennuksiin.

Kain Tapperin ympäristötaideteos *Vuorten synty* lisättiin Aalto-keskuksen aukiolle vuonna 1988.

## Peruskorjaus
Rovaniemen kaupungintalo tyhjennettiin sisäilmaongelmien vuoksi syksyllä 2019. Kaupungintalon peruskorjaus aloitettiin syksyllä 2024, ja rakennuksessa päivitetään muun muassa talotekniikkaa, kuten ilmanvaihto-, lämmitys- ja jäähdytysjärjestelmät. Peruskorjauksen kustannusarvio on 30 miljoonaa euroa, ja sen on määrä valmistua vuoden 2026 aikana.

Peruskorjauksen valmistuttua kaupungintaloon sijoittuvat kaupungin hallinto, konserniyhtiöt sekä työllisyyspalvelut, joiden järjestämisvastuu siirtyi valtiolta kaupungille vuoden 2025 alussa. Lisäksi kaupunki on käynyt neuvotteluja Senaatti-kiinteistöjen kanssa mahdollisuudesta sijoittaa rakennukseen myös valtion virastojen asiakaspalvelua.

## Lähteet
Halosulfuronimetyyli

**Halosulfuronimetyyli** (C13H15SN6ClO7) on sulfonyyliureajohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa halosulfuronimetyyli on väritöntä kiteistä ainetta. Yhdiste liukenee kohtalaisesti veteen ja metanoliin. Yhdisteen herbisidiset ominaisuudet perustuvat siihen, että se estää kasvien asetolaktaattisyntaasientsyymin toimintaa, mikä pysäyttää solunjakautumisen ja tärkeiden aminohappojen synteesin.

Halosulfuronimetyyliä valmistetaan 2-amino-4,6-dimetoksipyrimidiinin ja N-1-metyyli-3-kloori-4-karboksimetyyli-5-sulfonyyli-isosyanaattopyratsolin reaktiolla. N-1-metyyli-3-kloori-4-karboksimetyyli-5-aminosulfonyylipyratsola valmistetaan lähtien metoksimetyleenimalononitriilistä.

Halosulfuronimetyyliä käytetään muun muassa viljojen, esimerkiksi maissin, ja sokeriruon viljelyssä ja nurmikoilla. Yhdiste on hyväksytty käytettäväksi muun muassa Euroopan unionin alueella ja Yhdysvalloissa.

## Lähteet